Propostes de jocs típics de platja per divertir-se | Faros HSJBCN\nA la sorra o a l’aigua, els moments que passes amb els teus fills a la platja són una bona ocasió per jugar i gaudir amb ells. Et proposem algunes activitats per divertir-se en família.\nA què jugues amb el teu fill quan aneu a la platja? Tant a la sorra com a l’aigua hi ha diferents activitats divertides amb les que us ho podeu passar molt bé. A més d’aprendre i fer una mica d’exercici.\nFer castells: amb joguines com galledes, pales o rasclets podeu fer figures i castells de sorra. Només heu de mullar-la perquè aguanti més, omplir les galledes, i donar-los la volta. A més, podeu posar-los parets i túnels subterranis. Això sí, comprova que les joguines que utilitzeu siguin segures i estiguin autoritzades. Aquesta activitat els ajuda a interactuar amb altres nens mitjançant el llenguatge i fomenta la seva creativitat.\nFer volar estels: aconseguir que es mantinguin a l’aire ajuda els nens a millorar la seva coordinació de moviments i facilita el desenvolupament de defenses contra la frustració.\nEsports: com el voleibol, el futbol, les pales o fins i tot, el minigolf.\nCobrir-se de sorra: també anomenat “les mòmies de l’antic Egipte”. Es tracta de cavar banyeres poc profundes a la sorra i que els nens hi entrin per cobrir-los. Guanyarà el primer que en surti.\nLa ploma: consisteix en formar un gran munt de sorra mullada i clavar-hi al cim una palleta o ploma. Cada jugador agafarà un grapat de sorra d’aquest munt per formar el seu propi i guanyarà qui hagi construït el munt més gran sense que caigui la ploma.\nLa caça de la petxina: el vencedor és qui trobi més petxines a la platja en menys temps.\nEls nens poden fer moltes activitats divertides a l’aigua, sempre sota la vigilància dels adults i amb les mesures de seguretat adequades a la seva edat, com per exemple, que portin l’armilla salvavides o que l’aigua no estigui massa freda. La temperatura més recomanada és entre els 28 i els 30 graus.\nRemar: es tracta de marcar una meta i donar un matalàs inflable a cada nen. Guanyarà el primer que hi arribi tot remant amb els braços.\nFlota, flota: es formen dos equips i dos camps i cadascun envia un membre al camp contrari amb un flotador a la cintura. L’equip contrari haurà de remar al seu voltant fins a tornar-lo al seu camp i guanyarà qui ho faci primer.\nCreuant el pont: divideix els nens en dos equips. Tots menys un membre de cadascun hauran de posar-se drets amb les cames obertes i l’aigua per la cintura. Els dos nens que no estiguin en aquesta posició agafaran aire i bussejaran per sota les cames dels seus amics. Si jugueu a aquest joc, has d’assegurar-te que els nens agafen aire i que bussegen en una zona amb prou profunditat com per a no fer-se mal.\nTant a la sorra com a l’aigua, totes aquestes activitats tenen molts beneficis. L’aigua i la sorra estimulen els sentits, fomenten el creixement i el desenvolupament i ajuden la coordinació motora dels nens. A més, aquesta mena de jocs interessen a nens extravertits i també als més tímids i que tenen més dificultat per relacionar-se. Les activitats a l’aigua i a la sorra, a més, són una bona ocasió perquè els teus fills estiguin en contacte amb la natura i per ensenyar-los com utilitzar l’aigua (per remullar la sorra, regar les plantes, rentar-se les mans). Aquests jocs també són beneficiosos si els teus fills són molt agitats, ja que solen tranquil•litzar-los.\nFinalment, has de recordar que tant si jugueu a la sorra com a l’aigua és molt important que hagis aplicat protecció solar als petits i que no s’exposin al sol durant les hores de màxima intensitat (entre les 12h i les 18h). D’aquesta manera, tot prenent les precaucions adequades, us ho passareu molt bé sense córrer perill.


Imma: La castració química a Rússia\nEl Parlament rus ha aprovat una llei sobre la pedofília. A partir d'ara, les persones declarades culpables de delictes sexuals contra menors de 14 anys, s'enfrontaran a la castració química, mentre que els reincidents s'enfronten a una pena de cadena perpètua.\nD'acord amb la nova llei, la decisió sobre la castració química obligatòria d'un convicte es realitzarà a través de l'informe d'un psiquiatre forense demanat per la cort, que en última instància, poden recórrer a altres mesures mèdiques.\nLa nova llei arriba enmig de les creixents preocupacions sobre les agressions sexuals contra menors en la societat russa.Ni més ni menys que 1.300 nens russos van patir delictes de violència sexual en 2008 i una altre xifra de 5.233 delictes sexuals no violents, d'acord amb Anton Belyakov, diputat del partit legitimista "Rússia Justa". Belyakov va se un dels que demanaven penes més severes per als pedòfils, ja que al voltant del 97% repeteixen els seus delictes després de ser alliberats.\n"Els pedòfils són persones malaltes i perilloses que mai seran membres de ple dret de la societat, i és per això que el nostre objectiu és protegir les persones sanes, els nostres fills, que tenen tota una vida per davant", va dir Belyakov.\nEl problema esdevé quan la comunitat científica no ha demostrat la capacitat del medicament per inhibir el desig de que un pedòfil abusi d'un nen, mentre els efectes secundaris de la medicació inclouen depressió, fatiga, diabetis i coàguls de sang que, per descomptat, no són part de la sentència.\nLUCIO ALIMAKSE d’octubre 20, 2011\nImma d’octubre 20, 2011


Bellànima | 2019 abril\nUn any més, participem al 29ésdansa!\nEn motiu de la celebració del Dia Internacional de la Dansa, hem partipat als actes que organitza l'Ajuntament de Mataró i el col.lectiu Dans In Vitro. Aquesta any, hem realitzat un taller obert al pati de la residència Sant Josep amb els alumnes de l'aula...\n11:59 / Notícies\nProjecte Intergeneracional Institut Escola Àngela Bransuela de Mataró\nRealitzem un nou projecte intergeneracional amb els alumnes de 1er d'ESO de l'Institut Escola Angela Bransuela de Mataró. Després de diverses sessions basades en el treball corporal i amb la participació de persones grans, els joves han après a veure la gent gran amb una mirada...\n11:43 / Notícies\nEns estrenem al Casal de la gent gran d’Argentona\nPer primera vegada realitzem un taller de moviment i expressió a un casal de la gent gran. Ja ho teniem en ment, però no haviem trobat la oportunitat per a fer-ho. Així que se'ns planteja el repte de portar el nostre treball a persones grans...\n15:07 / Notícies\njordialiberas.com - 2016 © BELLÀNIMA - Espai d'expressió per a la vellesa. Tots els drets reservats.


Reis de l'Europa League\nEl Sevilla remunta al Liverpool i obté el tercer títol consecutiu de la competició continental, cinquè en una dècada\nEl capità Coke celebra el tercer gol del Sevilla ahir a la final contra el Liverpool.\nActualitzada 20/05/2016 a les 11:12\nEl Sevilla va engrandir ahir a Basilea el seu idil·li amb l’Europa League aconseguint el tercer títol consecutiu amb una remuntada davant tot un històric d’Europa, el Liverpool (3-1). L’equip que dirigeix l’espanyol Unai Emery va ser més sòlid que el que entrena l’alemany Jürgen Klopp i amb una brillant segona meitat va aconseguir alçar-se amb la segona competició continental per cinquena vegada, totes elles assolides en la darrera dècada. El premi ve acompanyat de la classificació per disputar la Lliga de Campions la temporada vinent després d’una trajectòria a la lliga en la qual no ha estat brillant.\nEl conjunt anglès va sortir amb ganes de manar i va tenir la pilota davant d’un Sevilla que no podia igualar en ritme els reds i perdia la batalla en el mig del camp. La iniciativa va tenir premi i Sturridge va trobar el primer gol en una pilota que va controlar dins l’àrea i va rematar amb l’exterior per superar Soria amb un xut creuat. Se n’anava al vestidor amb dubtes l’equip andalús i amb bones sensacions l’anglès, però un gol de Gameiro només iniciar-se la segon meitat va igualar les coses i el va esperonar per tirar endavant el partit. El francès va caçar en boca de gol una centrada del lateral Mariano, que va fer una gran jugada per la dreta, tirant un túnel a l’exsevillista Alberto Moreno i arribant fins a la línia de fons. L’ambició que havia demostrat el Liverpool en el primer temps havia canviat de bàndol i els d’Emery creixien a la vegada que el seu rival es tornava petit.\nGuanyava la pilota el Sevilla obrint camp per les bandes i la superioritat que va començar a exhibir es va demostrar en el marcador. Després d’algunes bones ocasions, una molt bona triangulació que va començar Vitolo va acabar amb una encertada i ajustada rematada del capità Coke que el belga Mignolet no va poder aturar. Per davant en el marcador, els sevillistes van tirar d’experiència i no es van deixar menjar el terreny. El tercer va arribar al minut setanta de partit i de nou va ser de Coke. Va dur polèmica, perquè l’equip anglès van reclamar que el jutge assistent havia aixecat la bandera. Amb l’1 a 3 el Liverpool va haver de llançar-se a la desesperada buscant capgirar el partit però el Sevilla, crescut i experimentat, començava a sentir-se campió. Coronat com a rei de l’Europa League, el proper repte del club andalús arriba diumenge, en una final de Copa contra el Barça amb el que podria tancar un gran exercici.\nPROHIBIDES LES ESTELADES AL CALDERÓN PER LA FINAL DE LA COPA\nEl govern espanyol va anunciar ahir que prohibirà l’entrada de banderes estelades al Vicente Calderón diumenge, en la disputa de la final de la Copa del Rei entre Barça i Sevilla. La delegada del govern espanyol a la Comunitat de Madrid, Concepción Dancausa, va indicar que s’instal·larà un doble filtre de seguretat, format per 2.500 agents policials, per impedir l’entrada d’objectes perillosos, com bengales, i l’exhibició de símbols “de propaganda racista, xenòfoba, política o religiosa que poden generar conflictes d’ordre públic”. El Barça va respondre amb un comunicat on qualificava la decisió com a “atemptat contra la llibertat d’expressió, un dret fonamental”.


Volem obrir als joves la pista esportiva i lúdica del Casal Joan Alcover - IniciativaVerds\nArrel de la web > Informa’t! > Notícies > Volem obrir als joves la pista esportiva i lúdica del Casal Joan (...)\nVolem obrir als joves la pista esportiva i lúdica del Casal Joan Alcover\nMÉS per Palma ha registrat una proposició al ple que l’Ajuntament de Palma celebrarà el proper dijous 28 en relació a una demanda veïnal per tal que Cort habiliti espais juvenils públics disponibles a Ciutat.\nEl regidor Antoni Noguera considera que “és imprescindible, sobretot en un context de crisi econòmica com l’actual, que el consistori ajudi als joves d’aquesta ciutat per oferir-los espais públics on puguin practicar esport, organitzar activitats, etcètera”.\nLa coalició ecosobiranista afirma que la pista esportiva i lúdica del Casal Joan Alcover n’és el clar exemple d’un espai infrautlitzat i proposa que l’Ajuntament la posi a disposició dels joves perquè durant els horabaixes hi puguin accedir de forma lliure i gratuïta.\nés de gran importància la funció social i de prevenció de conflictes que pot tenir en alguns barris el fet d’oferir espais públics per als joves. Però també la gran ajuda que suposaria per a moltes famílies que passen per dificultats econòmiques per conciliar la vida laboral i familiar i que tenen problemes per afrontar les despeses d’activitats extraescolars.


El Bicing aconsegueix 130.000 abonats en el primer any de funcionament\nEl Bicing, el servei municipal de lloguer de bicicletes posat en marxa per l'Ajuntament de Barcelona, ha aconseguit en el seu primer any de funcionament prop de 130.000 usuaris, que des del març de 2007 han utilitzat aquest mitjà de transport en sis milions d'ocasions. Els abonats han fet 18 milions de quilòmetres, l'equivalent a recórrer 45 vegades la distància de la Terra a la Lluna. El regidor de Mobilitat, Francesc Narváez, ha explicat que, actualment, hi ha 286 estacions amb 4.000 bicicletes, però l'Ajuntament manté el seu compromís d'augmentar a 400 les estacions i a 6.000 les bicicletes.\n27/03/2008 - 12.25 Actualitzat 27/03/2008 - 19.28\nNarváez ha destacat que "ningú no hauria imaginat fa un any aquest resultat: 130.000 ciutadans abonats". El Bicing ha convertit "Barcelona en un referent en matèria de mobilitat". Moltes ciutats "grans i petites" estan copiant el sistema.\nEl Bicing també té punts negatius. El principal és el actes de vandalisme tot i que el regidor ha assegurat que són "encara poc quantiosos". Sobre l'espera en alguns estacions, Narváez ha dit que, normalment, no superen els 5 minuts però s'esta treballant per solucionar-ho.\nGràcia, Sant Andreu, Nou Barris i Horta-Guinardó han estat els últims districtes a incorporar estacions de Bicing. Les estacions més utilitzades són les de la plaça Tetuan, plaça Universitat i plaça Catalunya.\nDe moment, el consistori no es planteja ampliar l'horari en dies laborables, que, actualment, és de les 5 de la matinada a la mitjanit, ni tampoc fer abonaments mensuals o setmanals. El servei es paga de manera anual i costa 24 euros.\nEl regidor de Mobilitat ha recordat que, davant qualsevol incidència, es pot trucar al telèfon gratuït 900 31 55 31.\nPedals a tota marxa


Edats 16 – 18 anys\nCursos Years 12 i 13\nCurrículum Advanced Levels (A Levels), International Baccalaureate (IB) Diploma Programme (DP), International Access Programme, Batxillerat\nCapacitat 400 estudiants\nOpen Day & Prospectus Form CATALAN\nSelecciona un campusCastelldefelsSitges\nSelecciona una opcióCastelldefels - Educació Infantil, Primària, Secundària i BatxilleratSitges - Educació Infantil i Primària\nSelecciona una opcióEducació Infantil i PrimàriaSecundària i Batxillerat\nMatins de Portes Obertes a Educació Infantil i Primària (Castelldefels)*\nSelecciona una opcióDimecres, 16 de maig de 2018 - 10-12h\nMatins de Portes Obertes a Batxillerat (Castelldefels)*\nSelecciona una opcióDijous, 17 de maig de 2018 - 10-12hDimecres, 30 de maig de 2018 - 10-12hDijous, 14 de juny de 2018 - 17-19h\nMatins de Portes Obertes a Educació Infantil i Primària (Sitges)*\nSelecciona una opcióDissabte, 12 de maig de 2018 - 10.30-12.30 h\nActualment disposem de diverses rutes d’autobusos que cobreixen la majoria de les zones on viuen els alumnes que han de desplaçar-se per venir a l’escola, com ara:\nA més a més, a BSB Nexus operen autobusos llançadora a última hora de la jornada (18.00 h) en direcció a:\nFes clic aquí per conèixer més sobre les rutes d’autobús disponibles i les condicions de contratació.\nEl nostre nou i modern International Pre-University Centre també es troba a Castelldefels, a pocs metres del campus principal.\nL’edifici de tres plantes consta de:\nAules especialment dissenyades per a seminaris i tutories\nÀmplia biblioteca i centre de recursos/investigació\nEspais socials i zones d’estudi a l’exterior\nEls estudiants també tenen accés als laboratoris especialitzats, aules d’art, instal·lacions esportives, aules de música i a l’ampli teatre del campus principal just al costat.\nFes clic aquí per veure les nostres instal·lacions.\nEl nostre programa d’educació preuniversitària està adreçat a estudiants amb edats compreses entre els 16 i els 18 anys (Years 12 i 13). L’oferta que proporcionem està dissenyada per garantir que els estudiants puguin obtenir els millors resultats possibles en els seus exàmens, alhora que reben les oportunitats i el suport necessaris per preparar-los per al seu futur fora de l’escola: per a les millors carreres universitàries, per a treballs que encara no han estat ni imaginats, per a una vida pròspera i feliç en un món en constant evolució.\nBSB Nexus, el nostre nou campus preuniversitari, amplia i millora l’excel·lent oferta educativa que actualment proporcionem, com venim fent des de fa molts anys. Som una de les poques escoles arreu del món que oferim l’opció d’A Levels juntament amb el Batxillerat Internacional (IBDP), a més d’un programa troncal de desenvolupament personal.\nPrograma d’Orientació Professional\nFes clic aquí per a més informació sobre el nostre currículum.\nEl nostre equip directiu està compromès amb els alumnes, els pares i el personal al llarg de totes les etapes educatives, en la guia i gestió de tots els aspectes de la vida escolar.\nDes de juny de 2017 Mrs Hughes és la directora de The British School of Barcelona. Abans d’exercir aquest càrrec, Amanda va ser la directora de Secundària i Batxillerat del BSB durant deu anys, on va aconseguir superar amb èxit la primera inspecció BSO del món i obtenir l’acreditació HMC. Amanda és llicenciada (amb honors) en Estudis Empresarials per la Universitat de Bangor i ha actuat com a responsable d’exàmens externs. Des que es va unir al BSB, també ha exercit com a inspectora NABSS d’escoles britàniques a Espanya i s’ha doctorat en Lideratge Educatiu.\nDirector de Secundària i Pre-University\nMr Petrie és el director de Secundària i Pre-University des de juliol de 2017. Anteriorment va exercir com a subdirector de Secundària al BSB i, prèviament, com a professor i coordinador del departament de Llengua Anglesa a Hereford Cathedral School. També és un apassionat de la Història i sol presidir esdeveniments en el Chalke Valley History Festival que té lloc al Regne Unit.\nMr Richardson és llicenciat en Psicologia Educativa per la Universitat de Barcelona. Va ser Director d’Inclusió al campus del BSB Sitges durant dos anys fins que al setembre de 2017 va ser nomenat Director de Pre-U al BSB Castelldefels. Anteriorment, Jake va impartir formació en els departaments d’idiomes de les universitats de Barcelona. A part de l’ensenyament, Jake també ha participat en grups de recerca que estudien la implementació de les TIC a les escoles així com la redacció acadèmica.\nConeix BSB Nexus!\nConeix el Currículum\nDescobreix les principals destinacions d’Educació Superior


El “Fals Autònom” A l'ull de mira de la Inspecció de Treball.\nEl treball autònom té un protagonisme destacat en l’actual teixit empresarial, sigui que com a país tenim un perfil de persones emprenedores, amb uns trets personals i habilitats per a la gestió que afavoreix la capacitat per emprendre, sigui per l’impacte de la crisi econòmica sobre les empreses que han derivat en propostes d’acomiadaments a tants treballadors, sigui per l’interès en reduir les fortes càrregues socials que l’Empresa ha de suportar o potser sigui que s’ha convertit en una moda que moltes companyies contractin a treballadors a canvi que es donin d’alta al règim d’autònom....\nFa mesos que ressona que El Govern està articulant un pla estratègic per fer aflorar els anomenats “falsos autònoms”, i el que ens ocupa avui és posar atenció en la necessitat de tenir ben enquadrats i legalitzats els autònoms que col·laboren amb empreses en format extern, sigui esporàdic o regular.\nTreballador autònom vs “ Fals Autònom”?\nL’autònom és la persona física que executa en nom propi una activitat econòmica amb finalitat de guanyar diners i de forma habitual, i un “fals autònom” són treballadors que s’han donat d’alta en el Règim d’autònoms però que realitzen els seus serveis per una empresa com si fossin assalariats, i per tant estan en una situació “falsa”, d’aquí el nom de “ falsos autònoms”.\nQuan es considera un fals autònom? 7 TIPS on cal posar-hi atenció:\nTIP- HORARI, no tenen autonomia, ve marcat i no es pot variar per iniciativa del treballador, sempre fan el mateix horari.\nTIP -EINES, majoritàriament acostumen a ser propietat de l’empresa client que acostuma a cedir-les al treballador per tal que pugui fer la feina.\nTIP -FACTURACIÓ, tot i que el treballador confecciona les factures, el preu el fixa l’empresa client.\nTIP -GUANYS, els ingressos del fals autònom no tenen variacions, són fixos mes a mes.\nTIP -CLIENTS, només es treballa per a una empresa/client.\nTIP -LOCAL, no es té local propi, i s’acostuma a treballar molta part de la jornada a casa del client.\nTIP-VIDA LABORAL DE L’AUTÒNOM, abans estaven vinculats a l’empresa client com a treballadors per compte aliena, i feien la mateixa feina.\nMolta casuística, per això recomanem que contacteu amb www.sbassessors.cat per tal que us ajudem a valorar si els autònoms que treballeu per empreses o els autònoms que teniu a la vostra empresa compliu els requisits per ser-ho, perquè la Inspecció de Treball té un pla de pressió per tal de regularitzar als “falsos autònoms” en treballadors de l’empresa, i amenaça en sancions i en reclamacions de cotitzacions retroactives.


més content que un gínjol: ENTREVISTA A PÀGINA 26\nENTREVISTA A PÀGINA 26\nEls amics de Pàgina 26 han penjat l'entrevista que m'ha fet el Gil. La cosa ha estat una mica accidentada, perquè entre el braç fent-me figa i la (ingent) quantitat de feina acumulada, m'ha costat Déu i ajuda contestar el qüestionari. Al final, els vaig trametre el document sense la foto que em demanaven. Però aquest matí m'he despertat amb l'entrevista publicada, fotografia inclosa. Eficients, sens dubte. I moltes gràcies.\nPublicat per ginjol a 7:53


150 alumnes del Berguedà afronten els exàmens de la selectivitat entre aquest dimarts i dijous | Aquí Berguedà\n150 alumnes del Berguedà afronten els exàmens de la selectivitat entre aquest dimarts i dijous\nEstudiants de la Catalunya central en el primer examen de les PAU 2017, a la UPC de Manresa. NOEMÍ BADRENAS\n13 juny 2017 15:27\n150 estudiants del Berguedà s’examinen aquesta setmana de la selectivitat als centres de secundària de Manresa. Des d’aquest dimarts al matí i fins dijous al migdia, un centenar i mig d’alumnes que han cursat el batxillerat al Berguedà fan les proves d’accés a la universitat. En el conjunt de Catalunya, s’examinen un total de 32.055 alumnes, una xifra sensiblement inferior a la de fa un any, quan se’n van examinar 32.200.\nSegons dades proporcionades pels propis centres a l’Aquí Berguedà, dels cinc instituts de la comarca que ofereixen batxillerat, el que aporta més alumnes a la selectivitat és, com de costum, l’IES Guillem de Berguedà, amb 74 estudiants. De l’institut de Gironella, IES Pere Fontdevila, n’hi ha 24. De Puig-reig, 21. De l’institut l’Alt Berguedà de Bagà, 16. I de l’Escola Xarxa de Berga, 15.\nEn total, doncs, són 150, una xifra lleugerament superior a la de l’any passat, el 2016, quan es van examinar 147 alumnes. En general, però, el nombre d’alumnes que fan els exàmens es manté força estable en tots els centres berguedans.\nTres dies farcits de reptes\nAquest dimarts s’han fet les proves de Llengua Castellana i Llengua Catalana, com a matèries bàsiques, així com també els exàmens de diverses optatives com Anàlisi Musical, Química, Economia de l’Empresa, Dibuix Tècnic i Literatura Castellana.\nDemà, dimecres, es realitzaran les proves d’Història o Història de la Filosofia i de Llengua Estrangera com a assignatures de la fase general. A més, hi haurà més exàmens optatius: Ciències de la Terra, Disseny, Matemàtiques aplicades a les Ciències Socials, Electrotècnia i Història de l’Art.\nFinalment, dijous es tancaran les proves amb els exàmens de Física, Geografia, Dibuix artístic, Llatí, Matemàtiques, Biologia, Cultura audiovisual, Grec, Literatura Catalana i Tecnologia Industrial.\nEls alumnes que obtinguin un 5 de mitjana entre la nota de Batxillerat (el 60%) i la qualificació obtinguda a la fase general de les PAU (un 40%) hauran superat les PAU i, per tant, tindran accés a la universitat. Ara bé, la qualificació d’aquesta fase de selectivitat ha de ser com a mínim un 4.\nAccés a la universitat Berguedà PAU Selectivitat


Digues on vius i et diré quant et costa l'educació dels teus fills\nLa confederació estatal d'AMPAs denuncia que les retallades en educació han accentuat les desigualtats entre comunitats autònomes, però també entre ciutats i fins i tot entre escoles\nMenjador escolar / Junta de Castella-la Manxa\nMai ha estat el mateix, però cada cop va a pitjor. Les desigualtats en l’accés a l’educació creixen entre comunitats autònomes segons passen els anys i se succeeixen les retallades a l’atzar de la “voluntat política” dels governs de torn, afirmen les famílies. Més encara, la gratuïtat de l’educació obligatòria –consagrada a la Constitució– està en dubte, segons Ceapa, la Confederació Estatal d’Associacions de Pares i Mares que agrupa prop de 12.000 agrupacions.\nMenús dels col·legis, llibres de text, transport… aquests elements perifèrics però imprescindibles en el sistema escolar són els que distorsionen i fan créixer les diferències entre anar a l’escola a Astúries o a Catalunya, per exemple. I també qüestionen que portar un fill a l’escola sigui gratis. “Segons la Comunitat, ciutat o fins i tot col·legi en el qual es visqui l’accés a l’educació és diferent”, explica Jesús Salido, president de Ceapa. “Tindrà beques o no, llibres reciclats o no, menjador amb ajudes o no, hi ha escoles que encara no saben si tindran ruta escolar o no… L’administració ha de garantir la igualtat. Ens queixem habitualment del Govern central, però les comunitats no van pas millor”, afegeix.\nCom a mostra, els menjadors escolars. Segons un estudi elaborat per Ceapa, les diferències entre unes comunitats i altres superen el 100%. A Astúries, la més barata, els menjadors escolars costen 3 euros per nen i dia. Aragó, en l’altre extrem de la taula, més que duplica aquesta xifra amb 6,81 euros per menjar. Aquestes quantitats van, sempre parlant de mitjanes, des dels 60 euros mensuals a Astúries i fins als 130 a Aragó. Multipliqui per tants fills com tingui una família i la resposta al dubte sobre la gratuïtat de l’ensenyament gairebé es respon sola.\nDiferències per voluntat política\nI, segons Salido, aquestes diferències ni tan sols s’expliquen des del punt de vista de la diferent riquesa de cada regió. “És tot voluntat política”, assegura. Per sostenir l’afirmació, Extremadura i Andalusia, les regions més pobres de l’Estat, estan a meitat de la taula de preus de menjador.\nA més, cada comunitat segueix una política diferent amb els preus, sense un criteri aparent arran dels nombres. Mentre Cantàbria els ha pujat gairebé un 20%, Múrcia els ha baixat un 1,6% i deu regions, des de la més cara (Aragó) fins a la més barata (Astúries), els han congelat. Aquestes polítiques “han provocat una caiguda en els comensals. Estem passant de taxes del 70% de nens que acudien al menjador a unes per sota del 50%”, afirma José Luis Pazos, tresorer de Ceapa. Més encara, segons l’associació cal menjadors que l’any passat van guanyar diners.\nA Madrid, la Susana paga 4,85 euros per cada dia de menjador de la seva filla. Uns 90 euros al mes… més els 31 que costen dues hores d’esmorzar prèvies a l’horari escolar. En total, 121 euros cada mes només en manutenció. Rep alguna ajuda pública? “Estem per sobre de la renda mínima”, explica. Aquest fenomen està passant cada vegada més amb els ajuts a l’ensenyament. Són tan baixes i estan tan limitades que per rebre pràcticament cal no tenir ingressos.\nA l’escola de la Susana, a San Sebastián de los Reyes, Madrid, s’ha instaurat un sistema de préstecs de llibres subvencionat per l’administració. Però té tan poca dotació econòmica (1.347 euros per a llibres per a 430 potencials alumnes) que per rebre el màxim de punts i optar als llibres una unitat familiar de tres membres ha d’ingressar 2.485 euros a l’any, una quantitat tres vegades inferior a la renda mínima. I això que treballen per projectes i amb prou feines compren llibres.\nA Navarra, una de les regions amb major poder adquisitiu de l’Estat, la Núria paga 188 euros mensuals pels dos fills que té en edat escolar, descompte pel segon inclòs. Per quatre dies a la setmana, això sí. Paga pràcticament el mateix que Susana però per un 20% menys de servei. A aquest preu cal afegir, també, els 25 euros que li costa pertànyer a l’associació de pares i mares, requisit imprescindible per participar en el servei de menjador. En total, 213 euros al mes en la manutenció dels seus dos fills.\nLlibres gratis, reutilitzats o de pagament\nLes desigualtats continuen amb els llibres de text. En primer lloc aquesta partida va patir una retallada en els ajuts de l’administració fa dos cursos del 50% (de 130 milions d’euros a 65 milions) que ha deixat 700.000 alumnes sense ajudes des de 2010 (del milió que les rebia és una caiguda de 70%). A això se suma que cada comunitat té una política diferent, el que genera diferències. Segons Ceapa, Navarra i Andalusia tenen un model de gratuïtat per a tot l’alumnat; Canàries, Castella i Lleó, Extremadura i Galícia un sistema de reutilització mixt; Aragó, Cantàbria, Castella-la Manxa i Múrcia atorguen ajuts i finalment Balears, Madrid, València i la Rioja no tenen res.\nA Javier López, de Càceres, no li arriba ni el sistema de reutilització mixt que la seva Comunitat pregona, ni res que se li assemble. Té tres fills a segon d’ESO i ha hagut de desemborsar 450 euros per cada un en llibres, 1.350 euros per començar el curs. Els ajuts han passat a millor vida. “L’any passat les donaven per família nombrosa, però aquest han canviat el criteri i han posat primer la renda, però has de ser pràcticament pobre perquè t’arribi”, explica. “Ara almenys no tenim menjador…”, afegeix. Perquè eren altres 375 euros cada mes els que es gastava en aquest servei.\nAquest doble cost que algunes famílies han d’assumir porta a Ceapa a sostenir que la gratuïtat de l’educació obligatòria està començant a no ser tal. “Les polítiques de beques han caigut. Fem copagament i repagament al sistema, no pot ser que que financem als centres a través dels menjadors o que s’hagi de tenir una renda per sota del llindar de la pobresa perquè es concedeixi un ajut al menjador”, lamenta Salido. “No pot ser que haguem de pagar llibres, els llibres haurien d’estar a l’aula, ser part del sistema, no que hi hagi nois sense llibres al febrer”, afegeix. Referent a això, les famílies celebren que almenys la LOMCE ha servit per “posar sobre la taula el debat sobre els llibres”.\nAquesta diferència en el tractament d’unes regions i altres serveix a Ceapa per justificar que les seves crítiques no són “ideològiques” sinó als models específics. “Les diferències en el tractament de menjadors i llibres depèn exclusivament de la voluntat política”, segons Pazos. “Castella i Lleó (governada pel PP) i Navarra (per UPN, afí als populars) fan polítiques diferents”, cita com a exemples. Per Ceapa, Andalusia i Astúries són les dues regions que major equitat tenen.


Joan Laporta apareix als Paradise Papers com a soci de l’agent Pini Zahavi\nEls diputats Benet Salellas i Eulàlia Reguant, a la conferència de la CUP\nEls Paradise Papers, una investigació duta a terme pel diari alemany Süddeutsche Zeitung i compartida amb el Consorci Internacional de Periodistes d’Investigación (ICIJ), un conglomerat de mitjans de comunicació en el qual s’hi troben el New York Times o El Confidencial -entre d’altres-, acaronen ara l’entorn del Barça. Joan Laporta, president entre el 2003 i el 2010 i candidat a les eleccions del 2015, ha aparegut en els documents de la recerca com a soci minoritari de l’empresa BMVP Limited, amb seu a Malta. Una societat oberta el 8 de febrer del 2016 i tancada el 9 d’agost passat i en la qual hi consta com a soci -també minoritari- el representant de futbolistes israelià Pini Zahavi.\nSegons els documents publicats a El Confidencial, l’empresa -de la qual n’eren els accionistes principals l’exjugador de bàsquet Michael Dorsman i l’emprenedor Yaron Kopel– es dedicava a “gestionar una escola virtual que proveeixi classes esportives online a través de fotografies d’entrenaments així com d’aplicacions tecnològiques”, a banda “d’adquirir i disposar de propietats mobles i immobles, invertir, llogar i cedir actius, concedir préstecs i facilitats creditícies i tancar acords en relació amb el negoci de la companyia”.\nTot i això, i també segons les declaracions d’una font vinculada amb l’empresa al mateix diari digital, l’empresa no va arribar a tenir mai activitat i “Laporta va abandonar el projecte abans d’hora pel fet de no haver-se complert les condicions acordades”. En el document de constitució de la companyia es detalla que l’expresident del Barça disposava de 500 accions de les 10.000 totals de BMVP Limited. Zahavi en tenia 350 i els socis principals, 4.295 cadascun. Els altres socis minoritaris eren els també israelians Tel Gerzson i Ehud Schochatovitch.\nLaporta va entrar a l’empresa en el moment de la fundació i ho feu a través de William Schembri, director de Altima Malta Limited, una societat especialitzada en creació d’estructures empresarials. L’expresident blaugrana va signar uns poders per tal que Schembri constituís, juntament amb els altres cinc socis, l’empresa BMVP Limited.


Si t'acostes al teu centre Jardinarium veuràs que tenim un munt de cactus i de plantes crasses. Per què? Perquè ens agraden. Bé, i també perquè creiem que són una molt bona manera d'envoltar-nos de naturalesa sense haver de preocupar-nos de les cures que requereixen altres plantes. Aquestes són ideals per a l'estiu: aguanten la calor com cap altra planta, poden passar llargues temporades sense que et recordis de regar-les o sense pluges si estan en l'exterior, tenen poques plagues que les ataquin... Aprofita't d'elles!\nPlantes contra el canvi climàtic a Amsterdam.\nA Amsterdam estan realitzant un experiment per a reduir la contaminació ambiental. Han creat un “cinturó protector” al voltant de tota la ciutat usant plantes que absorbeixen els components nocius i tòxics.\nI saps quina és aquesta planta màgica? La lonicera. Si et ve de gust contribuir també a netejar una mica l'aire de la teva ciutat, pots plantar qualsevol dels tipus de lonicera que existeixen, entre els quals hi ha arbustos i trepadores com el lligabosc que, a més d'oferir-nos espectaculars i oloroses flors, atreu insectes beneficiosos per a la pol·linització.\nEl nostre equip de professionals et pot assessorar en el que necessitis perquè en Jardi narium som experts a oferir-te el millor.\nEls professionals que treballen en els centres Jardinarium són autèntics experts en ofre certe el millor per a tu. Des dels productes que t'ajudaran a protegir les teves plantes d'una plaga fins a consells per a decorar millor el teu pati, la teva terrassa, el teu balcó o fins i tot el menjador! Coneix millor que ningú les plantes que més s'adapten a la teva zona, i et donaran els millors consells per a treure'ls tot el partit.\nNecessites renovar una tanca? Ells saben quin és el millor per al teu jardí. Muntaràs una festa i no saps com decorar-la? Vine i pregunta'ls. No saps què cal plantar ara en l'hort? Ells t'assessoraran perque treguis tot el profit possible de la terra.\nConfia en els nostres experts! Vine als centres Jardinarium, exposa les teves necessitats i els teus dubtes, i junts buscarem el que millor s'adapti a tu en:\nPlantes interior i exterior\nMobiliari i barbacoes\nAbona ara per a potenciar la floració.\nLes plantes necessiten més abonament en plena època de floració.\nTotes les plantes en general requereixen una sèrie de nutrients per a desenvolupar-se bé, florir en quantitat i amb qualitat, donar bons fruits i resistir sequeres i gelades. Per això ara, en plena època de floració, és un bon moment per a enriquir el substrat amb l'aportació necessària perquè les flors sorgeixin amb força.\nSi no estàs segur de quin és l'abonament que has d'usar, pots preguntar en el teu centre Jardinarium o pots usar un abonament universal. Aquest pot presentar-se granulat, s'escampen per sobre del substrat i es van desfent lentament, aportant nutrients regularment a la planta. Això és molt còmode perquè et permet oblidar-te d'abonar durant, almenys, tres mesos. També funcionen així els abonaments que vénen en barretes, que es claven en el substrat i són una opció molt cómoda per a les plantes en petits tests. Els abonaments líquids i els solubles són d'acció més ràpida, perquè les arrels poden accedir a ells amb més facilitat. S'han d'aplicar cada 7-20 dies, segons la planta i el seu cicle, generalment des de la primavera fins a la tardor, però amb dues parades: una en ple estiu i una altra en el període de descans vegetatiu hivernal.\nRecorda l'important que és l'aigua.\nJa sabem el que passa a l'estiu: ens anem de vacances amb tota la il·lusió del món i quan tornem... les plantes! Al jardí no tenim cap problema perquè els sistemes de reg automàtic, ja sigui per aspersió o per goteig, funcionen amb autonomia. Però què passa amb les plantes d'interior? Per a elles existeixen també alguns recursos que et permetran oferir-los la necessària aportació regular d'aigua.\nEls tests amb autoreg són tests amb un dipòsit situat inferior que s'omple d'aigua i permet que la planta s'autoproveeixi per capil·laritat. N'hi ha de diferents grandàries, formes i materials on triar. Amb aquest mateix principi pots crear una manta capil·lar, un sistema ideal si tens moltes plantes dins de casa. Es tracta d'omplir d'aigua la banyera o l'aigüera, introduir un extrem en l'aigua i estendre la resta, i damunt d'ella posar totes les plantes el més juntes que puguis. Elles mateixes s'encarreguen de recollir tota la humitat que necessiten. Els cons d'argila, adaptats a una ampolla de plàstic, són un altre mètode eficaç. També funcionen molt bé els gels de reg, que es disposen individualment en cada test i van alliberant la humitat necessària. I si vols més opcions, en Jardinarium te les explicaran.\nPer què hem de consumir fruita de temporada?\nAra és molt fàcil trobar qualsevol varietat de fruita i de verdura en totes les èpoques de l'any, però consumir només productes de temporada té els seus avantatges. I més encara si són locals. Per a començar, té beneficis econòmics, ja que no hi ha grans despeses de transport que repercuteixin en el preu final. També es potencia als productors de proximitat, contribuint a reforçar el teixit econòmic local. A més, les fruites i verdures de temporada i locals poden completar el seu procés de maduració millor que les importades, aconseguint així més valor nutricional.\nLes papallones aporten bellesa, però també beneficis al jardí, ja que mentre s'alimenten de les flors contribueixen a la pol·linització de les plantes, la qual cosa es tradueix en llavors i fruits. Per a atreure-les al teu jardí, tingues en compte que detecten més fàcilment les flors agrupades en raïms, amb pètals curts o superfície aplanada que els facilitin posarse, i de colors vius, preferentment vermells, ataronjats, grocs, roses i morats. I si vols que et visitin fins a la tardor, planta varietats diferents per a obtenir una floració escalonada.\nSortir a gaudir de la terrassa és quedar- se casa? Depèn. Si et planteges un sopar amb un grup d'amics d'aquells que et fan estimar la vida en tots els seus sentits, potser acabes anant molt lluny. Escapa't del món per una nit des de la teva terrassa, omplint-la de llums, d'espelmes i torxes, crea una atmosfera màgica i aconseguiràs un sopar d'aquestes que se surten. Els teus amics gaudiran i tú, com a amfitrió, més encara.\nL'olivera, un símbol de cultura mediterrània\nSuporta perfectament llargues sequeres i freds intensos, no tolera excessos d'aigua, le encan ta el sol, és capaç d'adaptar-se a gairebé qualsevol terreny i, a més, ens ofereix olives. Hi ha un altre símbol tan poderós de la cultura mediterrània com l'olivera? Potser per això s'ha convertit en un d'aquests arbres que amb la seva sola presència omplen de noblesa un jardí. O una terrassa, perquè també s'adapten molt bé a viure en grans jardineres.\nSi pateixes d'al·lèrgies, oblida't d'ell, perquè el pol·len de les seves flors et farà patir, però si no, no el dubtis. El seu tronc rugós i retorçat, el color verd fosc de les seves fulles, la seva alçada controlada (no més de cinc metres) i, en fi, la seva excel·lència, ho converteixen en un valor segur per a qualsevol espai exterior.\nRecepta: amanida de remolatxa.\nLes propietats antioxidants de la remolatxa i el seu contingut ric en fibra la fan perfecta per a tots. A més, gràcies al seu atractiu color i al seu sabor dolç, és una molt bona manera d'afegir verdures fredes a la dieta dels nens quan fa bon temps. Esperem que triomfis amb l'amanida de coriandre i remolatxa!\n1-Bull les remolatxes senceres i sense pelar fins que estiguin tendres, mentre laves i piques el coriandre.\n2-Refresca les remolatxes en aigua freda, pela-les, talla-les a daus i reserva en un bol.\n3-Fes un adreç amb oli d'oliva, sal, sucre, pebre al gust i el coriandre picat.\n4-Afegeix l'adreç al bol amb la remolatxa i barreja'l tot bé.\n5-Deixa-ho en la nevera almenys una hora perquè els sabors s'integrin completament.\n6-Serveix-la freda, removent de nou abans de posar-la en la taula.\n#AhoraFloresyPlantas #Jardinarium Et quedes a casa? És bon moment per a cuidar de les teves plantes. Gaudeix del teu jardí, terrassa o balcó\n#FloresyPlantas #Plantas #flores #jardinería #jardineríaurbana #huertourbano


El 15 de setembre es commemora el Dia Mundial del Limfoma, una data significativa ja que els limfomes són, amb diferència, el tipus més habitual de càncer hematològic. Es calcula que a l'Estat espanyol a l'any es diagnostiquen uns 7.000 nous casos.\nAmb motiu del Dia Mundial del Limfoma (15 de setembre), la Fundació Josep Carreras comparteix un vídeo divulgatiu sobre aquesta neoplàsia hematològica.\nEls limfomes són, amb diferència, el tipus més habitual de càncer hematològic. Es calcula que a l’Estat espanyol se’n diagnostiquen uns 7.000 nous casos cada any.\nEl grup de neoplàsies limfoides de l’Institut de Recerca contra la Leucèmia Josep Carreras treballa en diferents línies de recerca relacionades amb els limfomes.\nEl 15 de setembre es commemora arreu del món el Dia Mundial del Limfoma, una malaltia de la sang que apareix quan els limfòcits T o B, en diversos estats de maduració i fora de la medul·la òssia (normalment en els ganglis limfàtics o en un òrgan), manifesten algun tipus de defecte que, o bé perllonga la seva vida de manera anormal, o bé fa que es reprodueixi de forma descontrolada.\nEn general els limfomes són més freqüents en els homes que en les dones i la majoria d'ells es diagnostiquen més freqüentment en l'edat adulta que en la infantil.\nTradicionalment els limfomes es classifiquen en dos grans grups: limfoma de Hodgkin (LH) i limfoma no Hodgkin (LNH).\nUna altra forma de classificar els limfomes és segons la velocitat del seu creixement (la seva agressivitat): limfomes agressius i indolents. Els limfomes agressius es desenvolupen molt ràpid, però són més sensibles als tractaments i es poden curar aproximadament en tres quartes parts dels casos. Els indolents són molt més lents, progressen més lentament, però són menys curables de forma definitiva, tot i que els pacients poden viure molts anys pràcticament sense símptomes a causa dels nous tractaments.\nCom que hi ha una gran varietat de tipus de limfomes, els símptomes són de diverses classes i els tractaments són molt diferents depenent del tipus específic de limfoma. Com exposa el Dr. Tomás Navarro, hematòleg de l'ICO-Germans Trias i Pujol i investigador de l'Institut de Recerca contra la Leucèmia Josep Carreras (IJC): «És fonamental conèixer el mecanisme de la malaltia per poder lluitar contra ella d'una manera més eficaç».\nEl grup de neoplàsies limfoides de l'Institut de Recerca contra la Leucèmia Josep Carreras (IJC), liderat pel Dr. Tomás Navarro, treballa en diferents línies d'investigació. Una d'elles estudia el paper dels virus en el desenvolupament de determinats tipus de limfomes, sobretot els que es presenten en persones amb immunodepressió com els relacionats amb la infecció pel VIH. Un estudi dirigit per la Dra. Maria Joao Baptista, també investigadora de l’IJC, mostra que, encara que el limfoma sol ser més agressiu en les persones infectades pel VIH, els resultats pel que fa a la curació són els mateixos que en les persones que no tenen el virus VIH. Això demostra que els pacients infectats pel VIH tenen la mateixa probabilitat de ser curats del limfoma no Hodgkin que els VIH negatius.\nAquest equip també està treballant en la recerca de molècules presents en la sang que puguin detectar la presència d'un limfoma de manera primerenca i així poder iniciar el tractament com més aviat millor. Les cèl·lules tumorals es distingeixen de les normals per l'expressió d'enzims, proteïnes i altres molècules. D'aquesta manera, si es coneixen millor totes aquestes molècules, els diferents tipus de limfomes es podran diferenciar millor. Coneixent millor les característiques de cada cèl·lula tumoral es podran identificar noves dianes terapèutiques per aconseguir tractaments més personalitzats.\nEl grup de limfomes de l’IJC del Campus ICO-Germans Trias i Pujol participa, a més, en nombrosos assaigs clínics amb nous i prometedors fàrmacs. Tal com explica la Dra. Joao ”És important dur a terme aquests estudis per conèixer millor les característiques dels limfomes i amb això aconseguir tractaments menys tòxics i més dirigits a cada pacient”.\nLa Clàudia (Granollers, 1989) va ser diagnosticada de limfoma de Hodgkin el juliol de 2014 i, després de diversos cicles de quimioteràpia, va tenir un bon resultat, però el limfoma va reaparèixer i, va tornar a fer químio. El desembre de 2015 es va sotmetre a un autotrasplantament de medul·la òssia. Segons la Clàudia: ”El tractament, tal com me’l van fer a mi, no hagués estat possible fa uns anys. Per això és tan important que investigadors com la Dra. Maria Joao Baptista i el Dr. Tomás Navarro treballin cada dia per conèixer millor la malaltia i puguin combatre-la de manera més eficient”. Durant la seva recuperació es va allotjar en un dels sis pisos d'acollida per a pacients que disposa la Fundació Josep Carreras. Encara que la Clàudia va tenir una recaiguda el seu missatge és clau: ”El més important és mai deixar de lluitar”.\nLa Fundació Josep Carreras contra la Leucèmia va néixer l'any 1988 amb la intenció de contribuir a trobar una curació definitiva per a aquesta malaltia. Els seus esforços se centren en tres àrees bàsiques: la recerca científica, portada a terme des de l'Institut de Recerca contra la Leucèmia Josep Carreras; la gestió del Registre de Donants de Medul·la Òssia d'Espanya, i la millora de la qualitat de vida dels pacients.\nL'Institut de Recerca contra la Leucèmia Josep Carreras (IJC), va ser fundat el 2010 en cooperació amb la Generalitat de Catalunya amb l'objectiu de potenciar la investigació biomèdica i la medicina personalitzada en el camp de la leucèmia i altres malalties oncohematològiques. És un centre sense precedents que es beneficia del treball i el rigor d'investigadors bàsics i clínics de primer nivell. Utilitza les tecnologies més innovadores, col·labora en molts projectes multicèntrics i competeix amb èxit en els àmbits nacional i internacional. La seva producció científica és ja nombrosa i de molta importància, de manera que ha publicat en les millors revistes.\nL’IJC té tres campus científics independents però coordinats entre si:\n• El Campus Clínic-UB, situat a les instal·lacions de la Facultat de Medicina de la UB i de l'Hospital Clínic de Barcelona.\n• El Campus ICO-Germans Trias i Pujol, situat als voltants de l'Hospital Universitari Germans Trias i Pujol i la seva Fundació de Recerca, la Unitat Docent Germans Trias i Pujol de la UAB i l'Institut de Medicina Predictiva i Personalitzada del Càncer (IMPPC).


Plataforma per la Família Catalunya-ONU: FAQ\n1. Què fa la Plataforma?\nEn primer terme promou activitats en les tres línies proposades per l’ONU: pobresa, treball i solidaritat intergeneracional.\n2. Desenvolupa altres activitats?\nRealitza accions relacionades d’una manera o un altra amb aquelles, com l’atenció a la família i a les persones grans; estudi de la demografia i la seva incidència en la vida de la societat i les seves perspectives de futur; la educació en família i en el marc social i escolar; promou, fomenta i promociona actes de caràcter formatiu dirigits al desenvolupament humà, intel•lectual i ètic dels membres de la família; promou activitats socials en pro de les famílies, la gent gran, els infants, les persones amb més necessitats...\n3. Com està present a la societat?\nPodria dir-se que un objectiu substancial de la Plataforma es fer present la família a la vida pública. Més enllà d’actes, que visualitzen el que fa la Plataforma, i que es comuniquen als mitjans de comunicació, una faceta que no es pot oblidar es la tasca reivindicativa en favor de la família davant de les institucions públiques a tot nivell. Es presenten propostes als partits polítics i a les institucions, sigui com a proposicions legislatives o suggeriment de mesures sobre aspectes diversos que afecten a la família. També es participa en entrevistes o debats als mitjans de comunicació sobre temes d’actualitat quan aquests ho sol•liciten.\nNo falten suggeriments als propis mitjans de comunicació. Per exemple, ha estat insistent la posició de la Plataforma en favor del canvi d’horaris a les televisions, amb la finalitat d’avançar les hores dels noticiaris i del prime time, així com de respectar més l’horari infantil.\nNo es pot oblidar tampoc la presència a les xarxes socials, així com la web de la Plataforma.\n4. Absorbeix la Plataforma les activitats de les entitats?\nEn absolut. La Plataforma te unes activitats pròpies, però cada entitat pot seguir amb les seves accions, projectes i iniciatives. En tot cas, des de la Plataforma s’intenta potenciar-les, per exemple publicant-les en el web de la Plataforma i en la xarxes socials, així com invitar a membres d’altres entitats per a que hi assisteixin si poden.\n5. Té alguna vinculació política o religiosa?\nLa Plataforma es apolítica i aconfessional, amb respecte absolut a les formes de pensar de cada persona que hi participa. No impedeix que algunes de les entitats poden tenir vinculacions que son perfectament respectades en aquell sentit o que les persones participants tinguin les seves conviccions religioses o sostinguin una ideologia o militància política, i que ho puguin expressar obertament.\n6. Es poden detallar alguns actes que realitzen?\nDe forma ja consolidada hi ha un Congrés, Simposi o Jornada anual, diverses conferències, taules rodones, cinefòrums o reunions de treball amb experts sobre els temes esmentats al llarg de l’any, i s’ha creat un Premi Nacional i un altre Internacional de Trajectòria Pro-família per a persones que hagin realitzat activitats rellevants en favor de la família. A senyalar també el Concert anual, que fins ara ha estat sempre de corals infantils promovent la presència de les famílies i amb finalitats solidàries.\n7. Col•labora amb altres organitzacions?\nLas Plataforma no es una organització tancada. Ben al contrari. En primer lloc col•labora amb les pròpies entitats que en formen part, però també amb altres organitzacions de forma habitual o en un moment determinat.\n8. Quin es l’àmbit d’activitat?\nL’àmbit d’activitat es Catalunya, però això no treu relació i possible col•laboració amb organitzacions d’àmbit estatal, europeu o mundial. De manera concreta la Plataforma està present en organitzacions internacionals amb seu a Brusel•les i a Viena.\n9. Treballa a tot arreu o en un àmbit social, territorial o cultural determinat?\nLa Plataforma ha fet i farà activitats en tots els àmbits. Des dels barris més pobres i degradats fins a zones considerades riques, des del món universitari i intel•lectual fins als llocs on la ignorància no ha estat superada, des d’escenaris considerats rellevants del món cultural fins a la petita sala de barri.\n10. Hi ha un element motor en la seva activitat?\nEs resumiria en una paraula: AMOR. La família es la comunitat natural, la cèl•lula bàsica de la societat, el marc natural del desenvolupament de l’esser humà i l’àmbit en el qual la persona es estimada per sí mateixa.\nUna societat es el que son les seves famílies. Enfortir la família es fonamental per a la societat i per a desenvolupar i elevar a la persona.


El PC de les Terres Basques ofereix les seves llistes a Batasuna i Aukera\n10 abril 2021 23:40\nEl Govern no es pronuncia per ara però estudiarà possibles accions\nEl Partit Comunista de les Terres Basques, formació que sí pot presentar-se a les eleccions basques, va oferir ahir a Aukera Guztiak la seva candidatura «en favor de la pau i els drets civils i polítics». Tant Aukera Guztiak com Batasuna podrien demanar el vot per a aquest partit, el que podria provocar una acció de la Justícia contra ell. El Govern no vol pronunciar-se encara, però estudiarà si es pot actuar contra la candidatura, una cosa que podria fer-se mitjançant un incident d'execució de sentència, la que va servir per il·legalitzar Batasuna, si s'acredita la relació amb la formació abertzale il·legalitzada. El fiscal general de l'Estat, Cándido Conde-Pumpido, va assegurar que no hi ha indicis contra el Partit Comunista de les Terres Basques.\nRepresentants d'Aukera Guztiak varen mantenir ahir una reunió amb membres del Partit Comunista de les Terres Basques, Batasuna i Aralar. D'aquesta reunió va sortir el compromís de la formació Comunista que sí que podrà concórrer en les eleccions d'assumir els principis d'Aukera Guztiak. «Els discursos crítics i les denúncies dialèctiques no són suficients», van assegurar els representants d'aquest partit. «Oferim les nostres llistes electorals legals a tota la ciutadania que comparteix aquests principis perquè votin a favor d'un nou model basat en la democràcia i la pau», van afegir.\nEls portaveus de Batasuna, Pernando Barrena i Juan José Petrikorena van avalar el pas fet pel Partit Comunista de les Terres Basques. Arnaldo Otegi ja va dir que si Aukera Guztiak fos legal, Batasuna es plantejaria demanar el vot per a aquesta plataforma. Després d'aquest pas del Partit Comunista de les Terres Basques, la formació il·legalitzada es planteja demanar el vot per aquestes llistes. El resultat es farà públic aquest cap de setmana, després d'una reunió de la Mesa Nacional de Batasuna.\nAralar, per la seva part, també defensarà els principis d'Aukera Guztiak, però deixen a les mans de la seva Executiva la possibilitat que si defensen aquests postulats de forma exclusiva en aquestes eleccions, renunciant als seus propis plantejaments. El que sí asseguren des d'aquesta formació, escindida en el seu dia de Batasuna, és que els resultats de les eleccions, el nou Govern basc i el Parlament autonòmic «només poden ser provisionals i de transició».\nAukera Guztiak va agrair el suport d'aquests partits i l'oferiment del Partit Comunista de les Terres Basques, però també va voler deixar clar que aquest partit, Batasuna i Aralar són els que han acceptat acudir a aquesta reunió. PNB-EA i Ezker Batua van plantejar reunions bilaterals, però AG s'hi va negar.


Veniu a fer una remullada a les piscines municipals!\nSocietat. Aquest estiu, Barcelona presenta una àmplia oferta de piscines on podreu deixar de banda la calor durant unes hores.\nAquest estiu, Barcelona presenta una àmplia oferta de piscines on podreu deixar de banda la calor durant unes hores.\nBarcelonins i barcelonines, s’ha acabat passar calor! Sabem que les altes temperatures poden entelar els dies de vacances, relaxació o desconnexió que tant agraden aquesta època de l’any. Per això, la ciutat posa a la vostra disposició tretze instal·lacions municipals descobertes on podreu fer una remullada sols, amb amics o amb la família, alhora que llegiu, dibuixeu o converseu entre bany i bany.\nN’hi ha per a tots els gustos: des de piscines àmplies per fer grans sèries de braçades fins a espais més que sofisticats, com també instal·lacions als punts més alts de la ciutat que permeten gaudir d’un còctel de bany i bones vistes. Algunes fins i tot s’ubiquen tan a prop de la platja que us alliberen d’haver d’escollir entre mar o piscina. Altres es treuen l’abric per convertir-se en un espai que desprèn vibracions estiuenques. En conjunt, formen una oferta si més no temptadora.\nTots aquests espais segueixen les mesures de seguretat establertes per les autoritats sanitàries. Podeu consultar on es troben les diferents piscines a continuació. Aprofiteu-les!\nPiscina de les Pistes Municipals de Tennis Montjuïc\nOn? Carrer de la Foixarda, 2-4.\nQuan? De dilluns a divendres, de 8.00 a 22.30 hores. Caps de setmana i festius, de 8.00 a 22.00 hores.\nPreu: la piscina només està disponible per a socis. Consulteu aquí les diferents quotes.\nPiscina del Centre Municipal Tennis Vall d’Hebron\nOn? Passeig de la Vall d’Hebron, 178-196.\nQuan? Fins al 12 de setembre, de dilluns a divendres, de 10.00 a 20.00 hores, i caps de setmana i festius, de 10.00 a 19.00 hores.\nPreu: l’entrada general costa 7,79 euros. L’entrada per als infants de 0 a 3 anys és gratuïta i la dels infants de 4 a 11 anys costa 4,42 euros.\nPiscina del CEM Trinitat Vella\nOn? Via de Bàrcino, 72.\nQuan? Oberta cada dia, de 10.00 a 14.00 hores i de 15.00 a 20.00 hores, fins al 21 d’aquest mes. Després, fins al 12 de setembre, de 10.00 a 14.00 hores i de 15.00 a 19.00 hores.\nPreu: l’entrada general costa 8,10 euros i la dels joves de 4 a 15 anys i les persones de més de 65 surt per 5 euros. L’accés per als infants de 0 a 3 anys és gratuït.\nPiscina del CEM Sant Sebastià\nOn? Plaça del Mar, 1.\nQuan? De dilluns a divendres, de 6.30 a 23.00 hores. Dissabtes: de 8.00 a 20.00 hores. Diumenges i festius: de 8.00 a 20.00 hores.\nPreu: l’entrada general costa 13,14 euros. L’accés per als infants de 0 a 3 anys costa 3,95 euros, el dels joves de 4 a 10 anys, 7,46 euros, i el de les persones de més de 65 anys, 9,55 euros.\nPiscina del CEM Ciutadella\nOn? Passeig de Circumval·lació, 3.\nQuan? Fins a l’últim dia de setembre, obre de dilluns a divendres, de 10.00 a 20.00 hores, i els caps de setmana i festius, fins a les 19.30 hores.\nPreu: 15,70 euros l’entrada general. Els infants de menys de 5 anys no paguen. L’entrada dels joves de 6 a 18 anys surt per 7,35 euros, la dels jubilats, per 11,55 euros, i, en cas de tenir la Targeta Rosa, podeu accedir-hi per 9,45 euros.\nOn? Carrer de la Costa Daurada, 12-16.\nQuan? Aquesta piscina té dos horaris: fins a l’1 d’agost, obre de dilluns a divendres, de 7.00 a 22.00 hores, i caps de setmana i festius, de 10.00 a 18.00 hores. Del 2 al 29 d’agost, l’horari passa a ser de 9.00 a 21.00 hores entre setmana.\nPreu: entrada general: 9,40 euros. De 6 a 15 anys, més de 65 i amb Targeta Rosa: 5,95 euros. L’accés és lliure per als infants de menys de 5 anys.\nPiscina del CEM Can Toda\nOn? Carrer de Ramiro de Maeztu, 25-27.\nQuan? La instal·lació està oberta tot l’estiu i el mes de setembre, de 8.00 a 21.00 hores cada dia.\nPreu: entrada general de 12,80 euros. Accés gratuït per als infants de menys de sis anys. Els joves de 7 a 17 anys i les persones de més de 65 paguen 8,15 euros. A partir de dues entrades, l’entrada dels adults costa 10 euros i la dels infants 5,70.\nPiscina del CEM Guinardó\nOn? Carrer del Telègraf, 31-45.\nQuan? Cada dia, fins al 5 de setembre, d’11.00 a 19.00 hores.\nPreu: l’abonament varia segons el dia. Entre setmana, l’entrada general és de 5,7 euros, i gratuïta per als infants de 0 a 5 anys. Els joves de 6 a 15 anys i les persones de més de 65, aquests dies paguen 5,30 euros. El centre ofereix, a més, un abonament per a 10 entrades d’adult a un preu de 47,32 euros i de 10 entrades reduïdes per 44,61 euros. Els dissabtes, diumenges i festius, l’entrada general surt per 6 euros, i els joves de 6 a 15 anys i les persones de més de 65 paguen 5,70 euros.\nPiscina del CEM Bernat Picornell\nOn? Avinguda de l’Estadi, 30.\nQuan? Fins a l’11 de setembre, de dilluns a dissabte, de 9.30 a 20.30 hores. Diumenges i festius, de 9.30 a 19.00 hores. A partir d’aleshores, els horaris canvien.\nPreu: entrada general: 12,48 euros. De 0 a 5 anys: gratuïta. De 6 a 14 anys: 7,68 euros. De 15 a 24 anys: 8,35 euros. Persones de més de 65 anys: 7,64 euros.\nPiscina del CEM Bac de Roda\nOn? Rambla de Guipúscoa, 25.\nQuan? L’horari d’estiu —fins al 13 de setembre— és de dilluns a dissabte, de 10.00 a 20.00 hores, i diumenges i festius, fins a les 19.30 hores.\nPreu: l’accés és restringit a abonats. L’entrada general té un cost d’11,35 euros i la de 5 a 15 anys costa 8,45 euros. Accés lliure per als infants de menys de 4 anys.\nPiscina CEM Can Caralleu\nOn? Carrer dels Esports, 2-8.\nQuan? Cada mes d’estiu, l’horari canvia. Des de l’obertura, el 31 de juliol, la instal·lació està oberta de 7.00 a 22.00 hores: de dilluns a divendres, de 8.00 a 20.00 hores, i dissabtes, diumenges i festius, de 8.30 a 18.00 hores. El mes d’agost obre de dilluns a divendres, de 7.00 a 21.00 hores, dissabte, de 8.00 a 20.00 hores, i diumenges i festius, de 9.00 a 18.00 hores. Finalment, de l’1 al 10 de setembre es recupera l’horari de juliol.\nPreu: entrada general: 14,05 euros. De 3 a 15 anys: 5,95 euros. De 0 a 2 anys: gratuïta.\nPiscines del CEM Olímpics Vall d’Hebron\nOn? Plaça de la Clota, 1.\nQuan? Podeu anar-hi fins al 29 d’agost cada dia de la setmana. Entre setmana obre d’11.00 a 18.30 hores, i els caps de setmana i festius, d’11.30 a 19.00 hores.\nPreu: de dilluns a divendres, l’entrada general costa 5,75 euros. De 5 a 14 anys: 4,05 euros. Persones de més de 65 i persones amb discapacitat: 4,05 euros. Infants de menys de 5 anys: gratis. Dissabte, diumenge i festius, l’entrada general costa 6,5 euros. De 5 a 14 anys: 4,95 euros. Persones de més de 65 anys i persones amb discapacitat: 4,95 euros.\nOn? Avinguda de Miramar, 31.\nQuan? Oberta fins al 5 de setembre.\nPreu: entrada general: 6,84 euros. De 0 a 5 anys: gratuïta. De 6 a 14 anys i gent gran: 4,73 euros. Abonament adult (10 entrades): 52,46 euros. Abonament infantil: 36,70 euros. Abonament familiar: 41,95 euros.\nPiscines municipals descobertes de Barcelona


L'auditoria de PwC no va investigar Bartomeu | SER Catalunya | Què t'hi jugues! | Cadena SER\n19 de abril de 2021 Actualizado a las 09:18 CEST\nEl president va pactar amb l'empresa les condicions d'una auditoria que els Mossos consideren que va estar controlada per Bartomeu i el Director General, Òscar Grau.\nEscucha Més detalls del sumari del 'Barça Gate': L’auditoria de PwC no va investigar Bartomeu en Play SER\nAdrià Soldevila - Sergi Escudero\n05/03/2021 - 16:00 h. CET\nJosep Maria Bartomeu no va ser investigat en l’auditoria encarregada a Price Waterhouse Coopers el dia 21 de febrer del 2020, quatre dies després que el Què t’hi Jugues destapés l’escàndol de les xarxes socials i el mateix dia que la junta directiva es va reunir en un restaurant de Sant Just Desvern. Això confirma el sumari al qual ha tingut accés SER Catalunya. Precisament, en aquell dinar del dia 21, la majoria de la junta va votar a mà alçada si calia convocar eleccions anticipades. Va guanyar el sí, però Bartomeu va invalidar la votació adduint que aquella trobada pertanyia a una reunió informal, sense acta oficial.\nEl mateix dia al matí, abans del dinar, Bartomeu es va reunir amb els auditors de PwC i va pactar les condicions de l’auditoria, que passaven per un abast limitat, la imposició de realitzar les investigacions des de les oficines de PwC sense trepitjar el club i condicionar les paraules clau per dur a terme la recerca a l’aprovació prèvia d’Oscar Grau. A més, entre aquells pactes, també s’hi incloïa no investigar el mateix president “perquè no era executiu ni participava en la gestió directa dels serveis”. D’aquesta manera, ni l’ordinador ni el telèfon de Bartomeu van ser aportats ni analitzats. Això sí, el president va insistir en incloure en la investigació el cap de Marca Barça, Guillem Graell.\nSegons l’informe dels Mossos d’Esquadra, “Bartomeu va utilitzar unes conclusions parcials, corregides i interessades de l’informe de PWC que induïen a confusió sobre el contingut real de l’informe”. De fet, la mateixa policia deixa clar que les clàusules no oferien dubtes sobre l’abast real i allò que no faria aquella auditoria, “ni opinió legal ni detecció de fraus”.\nLa policia catalana destaca dues de les conclusions de l’informe de PwC que el club va aprofitar per explicar com els grans titulars: “No se encargó ninguna campaña difamatòria hacia nadie” i “no existió ninguna conducta corrupta”. De l’auditoria sencera, els Mossos d’Esquadra en desprenen que “aquests aspectes no van ser investigats ni per PwC ni sol·licitats pel club”.\nDel Barça a I3 Ventures i d’I3 Ventures a Telampartner\nL’informe policial inclòs en el sumari també detalla que, durant l’any 2018, la totalitat de les transferències emeses pel Barça a I3Ventures (una de les empreses proveïdores) van anar a parar als comptes de l’empresa Telampartner SLP. En concret, diverses transferències de 16.000 i 32.000 euros que van passar del club blaugrana a l’empresa de Carlos Ibáñez van acabar traspassades, en quantitats exactes, a Telampartner. Cal recordar que Jaime Malet i Javier Vega de Seoane, socis d’aquesta societat, formen part de la Fundació Joan Boscà, que durant anys ha buscat i proporcionat finançament a Societat Civil Catalana. A més, Sílvia Sorribas, també sòcia de l’empresa, va ser la mà dreta de Carles Tusquets en la seva candidatura a la presidència de la Cambra de Comerç de Barcelona l’any 2019.\nCom a detall no menor, abans de ser contractada pel Barça, I3Ventures tenia uns fons negatius de -70.118,81€ i que això suposava que “I3V estava en causa legal de dissolució”.


15 mapes sobre Europa que us faran conèixer-la millor\nPublicació: dimecres 22 de febrer 2017, 13:17h\nEl periodisme de dades sempre ha estat una eina molt útil per veure i entendre, de manera gràfica, certes coses que passen al món. Avui dia hi ha molta gent que es dedica a fer gràfics, esquemes i muntatges sobre un munt de coses, per després compartir-les a la xarxa.\nA través del web Buzzfeed hem pogut saber, per exemple, com es diu cervesa a diversos països d'Europa. O quines categories del porno busquen les dones a Espanya, França, Itàlia o Bèlgica. O com es diuen les persones més riques de cada país del continent.\nSi tot això us genera un mínim de curiositat, aquí teniu 15 mapes que us faran conèixer algunes curiositats d'Europa.\nCom es diu 'cervesa' a la resta d'Europa?\nQui porta els regals al Nadal?\nAixí ha evolucionat l'atur juvenil...\n... i així l'atur general:\nEls 1,3 milions de rius d'aigua:\nQuantitat d'hores de sol per dia:\nLínies de trens d'alta velocitat:\nQuantes setmanes de vacances per any fan els nens en edat escolar primària d'Europa?\nA quins països es reconeixen les parelles del mateix sexe?\nCiutats o pobles per sobre dels 1.000 habitants:\nMarques de cotxes més venuts als països europeus:\nPercentatge de joves d'entre 25 i 34 anys vivint amb els pares:\nQuines categories del porno busquen les dones?\nI, per acabar, els més rics d'Europa són...


VILANOVA DE MEIÀ i municipi - http://www.vilanovameia.tk- Ascensió a l'Ermita de la Mare de Déu del Puig de Meià.\nAscensió a l'Ermita de la Mare de Déu del Puig de Meià\nDistància: 2.6 km\nAscensió a un indret històric, on es troba l'ermita del Puig de Meià, situat a la capçalera de la conca de Meià, amb una meravellosa panoràmica sobre les vertiginoses parets del Montsec de Rúbies i la plana del Segre.\nEl punt inicial de la sortida és Vilanova de Meià, on s'arriba des d'Artesa de Segre per la carretera L-512 i la LP-9132 (per arribar a Artesa de Segre des de Balaguer cal sortir-ne per la carretera C-53 en direcció a Bellcaire d'Urgell i trencar tot seguit a l'esquerra per la C-26). A Vilanova, després de deixar el vehicle, cal situar-se darrere de l'església romànica de Sant Salvador, punt de sortida de l'itinerari, on ja s'inicia una pujada.\nDesprés d'escassament 5 minuts de camí es troben les coves de les Ulleres. Des d'aquí ja es veu l'ermita de la Mare de Déu del Puig de Meià, a dalt de tot del turó.\nEl camí continua ascendint en fort pendent.\nDesprés de mitja hora es passen uns prats. En aquest punt cal anar cap a la dreta per arribar a la pista que condueix al cim. La panoràmica des del prat és excel·lent: s'abasten els cingles del Montsec. Gairebé als 40 minuts es surt a la pista que mena al Puig de Meià.\nAls tres quarts d'hora de camí s'és al cim. A mà esquerra es veuen els vestigis del que va ser el castell de Meià. Als 50 minuts d'excursió s'arriba a l'ermita del santuari de la Mare de Déu del Puig de Meià; punt final de la sortida. L'edifici fou la capella de l'antic castell que hi hagué al Puig i, durant un temps, estigué dedicada a Sant Cristòfol.


Formentera, única representant de Balears a la Fira BIT de Milà | RadioIlla Notícies Formentera\nEts a:Home»Actualitat»Formentera, única representant de Balears a la Fira BIT de Milà\nBy Radioilla\t 12 febrero, 2018 No hay comentarios\nDes d’ahir i fins demà la nostra illa es promociona a la fira turística més destacable d’un dels dos mercats més importants de Formentera, juntament amb l’espanyol.\nEn aquesta edició de la BIT de Milà, Formentera compta amb un estand propi de 33 metres quadrats on s’hi ha habilitat una gran pantalla Led, així com dues fotografies retroil·luminades amb paratges tan emblemàtics com es Caló des Mort i el Far de Cap de Barbaria, dues icones de l’illa molt familiars per als turistes italians que ja ens han visitat i que lliguen a més amb la declaració d’aquest 2018 com a any internacional del turisme cultural.\nEl BIT es celebra al centre de la ciutat i amb fàcil accés per a aquelles empreses i particulars que vulguin informar-se i trobar un destí de viatge.\nA més, a l’estand de Formentera s’ofereix el nou catàleg de patrimoni i la possibilitat de passejar per alguns dels llocs més emblemàtics de l’illa, com els fars o les rutes verdes, mitjançant ulleres de realitat virtual i gràcies a diversos vídeos en 360 graus.\nNo hi faltarà tampoc un petit tast de productes locals com sobrassada, formatge i vins formenterers per a tots aquells que s’interessin tant pel patrimoni illenc, com per les platges i paratges naturals de Formentera.


Des que treballo a Tentsile, sovint he trobat que hi ha una ironia que, per a una empresa a l’aire lliure, passo gran part del meu temps dins, a un taulell, darrere d’un ordinador. Bona part del que faig és conèixer gent, col·laborar i assegurar-me que Europa i la resta del món estiguin plenament proveïdes de les nostres tendes d’arbres, de manera que la gent pugui sortir i gaudir d’arbres i d’allò més bé. Però de vegades, aquí a Tentsile, també volem aprofundir en una acció exterior.\nI és per això que, quan vaig tenir l’oportunitat de pujar i sortir al districte de Peak al nord d’Anglaterra, vaig saltar a l’atzar. Se'm va demanar que ajudés a muntar una tenda de camins per a la revista de càmping més antiga del món, El Càmping i el Caravaning Club, amb 280,000 lectors. Quin honor. I just el que buscava. Així que vaig fer el viatge de quatre hores des de Londres amb il·lusió i expectació. I quan hi vaig arribar no em va decebre.\nDesprés de tot arreglat (tenda, mosca, micròfon), finalment vaig tenir l'oportunitat de mirar al meu voltant i veure on era. I de cop i volta, tornava al que realment tracta de Tentsile: estar fora, estar alerta i tenir l’espai per mirar i escoltar el món que m’envolta. Mirant sobre els cims d’Anglaterra, em van tornar a preguntar què significa passar temps a la natura, cosa que es perd en el cos a cos diari de l’interior de Londres. La tranquil·litat, la quietud, el suau aire primaveral i la comoditat dels ocells, juntament amb el raig del nord i el matràs de te.\nAquí em trobava, a quilòmetres de qualsevol lloc, però de nou sentint-me a la vegada amb tot el que m’envoltava. Tentsile ho proporciona; suspès a l'aire, sembla suspendre molt més, oferint un moment per pensar, aclarir la ment, oblidar-se de les sirenes i els cotxes, els ordinadors i les pantalles. Ser aixecat realment va aixecar l’esperit. Sent elevat realment em va donar l'oportunitat de recordar-me per què és tan important baixar de la cadira i sortir al paisatge. No va ser un moment llarg, però era tot el que necessitava. Va fer el que havia de fer. Hi ha molts avantatges en treballar a Tentsile, i aquest és certament un d’ells. I en vaig gaudir cada minut. Em va donar l’oportunitat de tornar a sortir.\nAbans de pujar al meu cotxe i tornar a Londres per respondre els correus electrònics i assegurar-se que els altres juguin, acampin i explorin el món que els envolta.\n20 d'abril de 2016 - Jethro Shirley-Smith


El Convent de les Arts d'Alcover acollirà, diumenge 31 de març a les 19h, l'espectacle de música clàssica crossover dels Aupa Quartet. Un projecte que pretén generar ponts entre la música clàssica culta i la música popular moderna actual amb diferents influències del jazz, del groove, de músiques del món, etc. Aupa Quartet està format per Asier Suberbiola i el tarragoní Pere Nolasc Plana al violí, Felipe Escaldada a la viola i l'alcoverenc Uri Català al cello.\nEl públic de Preparant el viatge es trobarà nedant entre dues aigües; clàssic i modern amb una música molt accessible, molt democràtica. No es tracta d'una música clàssica elitista, sinó que és una música que té arrels en el clàssic i que pretén agrupar a tot el públic dins d'un estil propi.\nPreparant el viatge, l'obra que han estat desenvolupant en residència artística al Convent de les Arts, és un projecte amb melodies i músiques que té influències de diferents cultures i països. Han desenvolupat i donat a cada composició l'aire que caracteritza els diversos racons del planeta. Aquella gent que s'acosti al concert trobarà un viatge musical per les cultures del món.\nDes dels seus orígens han tocat a les principals sales de Barcelona com l'Apolo o el Palau de la Música. Han estat girant per l'estat espanyol, on han pres part al Festival de Jazz de San Sebastián, Itàlia, França, Brasil i Xina, on han tocat al Gran Teatre de Shanghai.\nLes entrades es poden comprar anticipadament a la Casa de Cultura Ca Cosme d’Alcover, a través del web www.conventarts.cat i a la taquilla del Convent de les Arts des d’una hora abans de l’inici del concert. El preu és de 12€ en l’entrada general i de 9€ si es disposa del Carnet del Convent de les Arts. L’espectacle forma part dels abonaments Música i General.\nDivendres 29 de març al migdia al Convent de les Arts d’Alcover es durà a terme un tast musical amb els components del Quartet de Corda, pels alumnes de l’Institut Fonts del Glorieta on coneixeran l’estil musical propi de la formació i es podrà debatre amb els músics sobre les seves composicions i la seva experiència en el món professional artístic.


La malversació de l’1-O, delicte inevitable a la causa del jutjat 13\nLa sentència condiciona especialment la investigació de l’organització del referèndum, amb 30 processats\n6 min. Barcelona / Madrid 19/10/2019 23:20\n651x366 Una urna en una de les meses electorals del referèndum de l’1-O. / MARC ROVIRA Una urna en una de les meses electorals del referèndum de l’1-O. / MARC ROVIRA\nLa macroinvestigació de l’organització de l’1-O que instrueix el jutjat 13 de Barcelona és la primera que es va obrir i la llavor de la causa del Tribunal Suprem que ha acabat amb la condemna de fins a 13 anys de presó per a nou dels dotze líders independentistes jutjats. A Oriol Junqueras, Raül Romeva, Jordi Turull i Dolors Bassa se’ls responsabilitza de sedició però també de malversar diners en l’1-O. La causa del jutjat 13 no ha arribat encara a judici, però la condemna per malversació del Suprem pot condicionar de manera clau el processament de bona part dels trenta càrrecs i excàrrecs de Govern i empresaris processats. La sentència no només fixa la quantitat de diners suposadament invertits en el referèndum, sinó que dona per provada la despesa i assenyala possibles responsables.\nEl cost de l’1-O\nEl Suprem xifra la despesa en dos milions d’euros\nLa sentència del Procés dona per provat que l’organització del referèndum de l’1 d’octubre del 2017 va costar almenys dos milions d’euros a la Generalitat, tenint en compte les factures i partides que consten en la investigació de la Guàrdia Civil. “És cert que la sentència dona per fet el compromís de la despesa però no entra en l’autoria”, subratlla l’advocat Jorge Navarro, que defensa un dels empresaris d’Unipost processats en la causa del 13. El penalista assumeix que si hi acaba havent judici, l’Audiència de Barcelona ho tindria fàcil per condemnar per malversació, però creu que els queda l’estratègia de discutir-ne l’autoria per evitar que els clients siguin condemnats.\nLa sentència estableix que cal comptar totes les factures\nUn dels grans arguments contra la malversació que van fer servir les defenses de l’1-O és que no es podien comptar com a despeses els serveis no abonats o que no es van prestar finalment. Però la sala presidida pel jutge Manuel Marchena s’ha fet seu el criteri de les pèrits d’Hisenda que van declarar en el judici i assegura que cal comptabilitzar totes les factures, independentment de si es van acabar pagant o no. De fet, el cost sense contar els pagaments no realitzats es queda en 400.000 euros. Navarro recorda que a efectes de condemna la diferència entre les factures pagades i les no abonades és intrascendent, ja que la llei estableix un tram superior de condemna per malversació (entre quatre i vuit anys de presó) per a les despeses públiques superiors a 250.000 euros. El penalista, però, discuteix que el Suprem hagi enviat la sentència al Tribunal de Comptes per depurar responsabilitats pel cost de l’1-O, creant una “duplicitat” de causes, ja que aquest assumpte també es jutjarà a Barcelona.\nImplicat en la cartelleria de l’1-O i l’encàrrec a Unipost\nLes derivades de la sentència del Tribunal Suprem en la causa al jutjat 13 de Barcelona tenen un protagonista destacat, Antoni Molons, secretari de Difusió de la Generalitat durant els fets investigats i que presumptament estava involucrat en diverses facetes de l’organització del referèndum. Segons el tribunal, ha quedat acreditat que el “tal Toni” de qui es va parlar en moltes sessions del judici era Molons, que gestionava la cartelleria del referèndum, l’encàrrec a Unipost de les notificacions als responsables de les meses electorals i la campanya Civisme - la de l’anunci de les vies del tren-, que finalment va quedar deserta. El tribunal considera provat que Molons va encarregar la impressió de la cartelleria de l’1-O a través d’un dissenyador, Enric Vidal, que tenia l’encàrrec de redimensionar els cartells abans d’enviar-los a tres impremtes: Artyplan, Global Solutions i Marc Martí. Vidal va fer les comunicacions amb els responsables de cada empresa amb un telèfon que Molons li hauria facilitat, fet que va descobrir la Guàrdia Civil durant les investigacions a la causa del jutjat 13. Així, Vidal va fer els encàrrecs als interlocutors de cada empresa -alguns dels quals ja coneixien el propòsit a través d’una persona d’Òmnium Cultural- i els va dir que havien d’entregar les factures a la Generalitat. “[Molons] es va servir dels contactes a Òmnium i de la intermediació de Vidal per ocultar l’activitat pròpia i la despesa derivada de la cartelleria del referèndum”, conclouen els magistrats en la sentència, en què recullen que no es van arribar a pagar les impressions, intervingudes per la Guàrdia Civil abans de l’1-O.\nUna altra de les intervencions destacades de Molons, explicada per testimonis en el judici i validada pel tribunal presidit per Manuel Marchena, és amb relació als encàrrecs a Unipost perquè enviessin les notificacions als presidents i vocals de les meses de l’1-O, que es van sol·licitar a correcuita i que finalment també va interceptar la Guàrdia Civil. Un dels responsables de repartiment de l’empresa, Juan Fuentes, va declarar que el 15 de setembre li va trucar “un tal Toni”anunciant-li l’entrada d’una remesa de certificats de la Generalitat. El dia següent, va explicar, li va tornar a trucar per insistir-li que el repartiment havia de començar dilluns. El Suprem va acreditar també que els encàrrecs a Unipost s’havien fet des de cinc departaments de la Generalitat de manera “clandestina”, perquè no es van fer per les vies habituals i no es va arribar a fer cap pagament.\nLa sentència complica les pretensions de la Fiscalia\nLa jutge que porta la macrocausa del jutjat 13 de Barcelona va processar trenta càrrecs i excàrrecs del Govern i empresaris fa uns mesos pels delictes de desobediència, malversació, revelació de secrets i prevaricació. La Fiscalia i l’acusació popular exercida per Vox van demanar també incloure el delicte d’organització criminal, però la magistrada ho va refusar. Que el Suprem descarti també aquest delicte pot tombar definitivament les pretensions de la Fiscalia per incloure’l dins del catàleg de processament. Navarro considera que la posició del Suprem descartant aquest delicte també pot fer que Vox (que ja va plantejar l’acusació d’organització criminal al judici del Procés) i el ministeri públic s’ho repensin a l’hora d’incloure aquest delicte en els seus escrits d’acusació. Tot i això, el Suprem també deixa molt clar en la seva sentència que hi va haver una connivència entre els acusats per tirar endavant l’1-O, un fet que pot condicionar també el relat del jutjat 13 de Barcelona.


El fum de l'incendi d'una indústria de Montornès és visible al Maresme\nInicioMaresmeEl fum de l’incendi d’una indústria de Montornès és visible al Maresme\nEl núvol de fum de l'incendi de Montornès ha arribat a Mataró. Foto: Aj. Mataró\nLa gran columna de fum que ha provocat l’incendi aquest dimecres al matí d’una indústria dedicada al reciclatge de dissolvents i residus industrials en un polígon de Montornès del Vallès (Vallès Oriental), s’ha pogut veure des d’alguns punts del Maresme, com per exemple des de Mataró.\nÉs per això que Protecció Civil de Mataró ha activat el sistema d’avisos als col·lectius de població més vulnerables. S’ha alertat als centres escolars perquè els infants no surtin avui al pati, i a les residències de gent gran perquè evitin les sortides dels residents a l’exterior.\nTambé s’han fet trucades als usuaris del servei de teleassistència i al col·lectiu de persones més vulnerables, com gent gran usuària del Servei de Benestar Social que viu sola o malalts, i s’ha donat avís als Centres d’Atenció Primària.\nLa recomanació general de Proteccíó Civil és que, en cas de notar molèsties pel fum o olor de l’incendi s’eviti sortir al carrer i s’opti pel confinament a l’interior dels edificis fins que passi l’episodi, mantenint les finestres i portes tancades.\nL’incendi s’ha declarat a primera hora del matí a les instal·lacions d’una empresa dedicada al reciclatge de dissolvents i residus industrials al polígon industrial Can Buscarons de Baix de Montornès del Vallès. No hi ha constància de ferits però els Bombers han desallotjat tot el polígon. La columna de fum es pot veure des de diversos punts de l’autopista AP-7, el que ha provocat nombroses trucades al 112.


Quitllet, R. - Search Results - UAB Digital Repository of Documents\nHome > Search Results: Quitllet, R.\n2 p, 55.6 KB Política educativa [Poledu] / Quitllet, R ; Universitat Autònoma de Barcelona. Facultat de Filosofia i Lletres\n2 p, 60.2 KB Biologia de l'educació [Bioedu] / Quitllet, R ; Universitat Autònoma de Barcelona. Facultat de Filosofia i Lletres\n2 p, 48.9 KB Política educativa [Poledu] / Quitllet i Sabater, R ; Universitat Autònoma de Barcelona. Facultat de Filosofia i Lletres\n2 p, 34.8 KB Educació com a transmissió de cultura [edutracul] / Quitllet Sabater, R ; Universitat Autònoma de Barcelona. Facultat de Filosofia i Lletres\n3 p, 65.9 KB Biologia de l'educació [Bioedu] / Quitllet sabater, R; Asensio, J.Mª ; Universitat Autònoma de Barcelona. Facultat de Filosofia i Lletres\n3 p, 66.1 KB Bilingüisme i Educació [BilEdu] / Quitllet Sabater, R\n2 p, 58.2 KB Política d'educació [PolEdu] / Quitllet i Sabater, R ; Universitat Autònoma de Barcelona. Facultat de Filosofia i Lletres\n2 p, 56.9 KB Llengua i Educació [LleEdu] / Quitllet Sabater, R ; Universitat Autònoma de Barcelona. Facultat de Filosofia i Lletres\n2 p, 91.4 KB Inadaptació escolar [INAESC] / Quitllet i Sabater, R ; Universitat Autònoma de Barcelona. Facultat de Filosofia i Lletres\n2 p, 86.1 KB Biologia de l'educació [Bioedu] / Quitllet Sabater, R ; Asensio, J.Mª ; Universitat Autònoma de Barcelona. Facultat de Filosofia i Lletres\n2 Quitllet, R\n7 Quitllet, Rosa\n1 Quitllet, Rosa M.


Campllong: una prova agradable\n18 Abr 09 Primer lloc per la Montse amb la Nit i la Fosca en la prova de Campllong\nEn la tradicional competició de la fira de Campllong la Montse ha estat primera amb la Nit, sumant un altre punt per passar a grau II. La Fosca ha estat també primera en grau III amb podis també de l'Iru i la Nit. Bona actuació, per tant, en una prova que destaca pel bon tracte als participants i la cordialitat.\nVeure foto de grup\nVeure foto en acció\nLa Montse va aconseguir amb la seva schnauzer Nit el seu segon excel·lent sense penalitzar, el que l'acosta al pas de categoria. Hi ha hagut també pistes força bones de la resta de competidors del club com l'Elisenda i l'Iru que han pujat al podi al acabar en tercer lloc absolut o l'Hèctor i en Bruc han completat la pista sense penalitzar ... fins el darrer salt.\nEn grau III en Josep i la Fosca han quedat en primer lloc, a veure si es manté en aquesta línia el mes vinent, i en Jordi ha estat tercer amb la Nit.\nDesprés de la prova, el tradicional sopar ofert per la Fira ens va permetre arrodonir la jornada. L'any vinent hi tornarem a ser!


Del llibre als dits, dels dits al llibre: Susanna Hernández parla de Manuel de Pedrolo\nLa seva figura d'home compromès políticament i socialment em resulta propera, semblant a la del meu avi matern que també era de la CNT-FAI\nNo hi ha cap homenatge a Pedrolo al que he escrit fins ara, però potser sí en un projecte de futur que estic madurant.\nPedrolo ha aportat molt a la narrativa catalana. Va fer una gran tasca de difusió, conreant molts gèneres, traduint a Kerouac, Dos Passos, Salinger o Faulkner entre d'altres i obrint camí a altres autors com Jaume Fuster. La narrativa i el gènere negre catalans Li deuen molt.\nLes celebracions i centenaris tenen un paper molt important a l'hora de reivindicar o fins i tot revifar la figura i l'obra d'autors i autores que mereixen atenció part dels mitjans i les institucions i que com a mínim durant un any, tornen a la vida. Pel que fa a Pedrolo en sembla un centenari molt merescut i a més tenim una comissària fantàstica que farà una gran tasca. No en tinc cap dubte.\nPublicat per Margarida Aritzeta a 18:12


Els resultats indiquen que gairebé un 24% de residents eren positius.\nVall d'Hebron veu «insuficient» el cribratge basat només en símptomes per detectar tots els casos en aquests centres\nActualitzada 02/07/2020 a les 15:04\nEl 69,7% dels usuaris de residències i el 55,8% dels treballadors que s'han infectat de covid-19 són asimptomàtics, segons un estudi d'un equip multidisciplinari de l'Hospital Vall d'Hebron que s'ha publicat a la revista Emerging Infectious Diseases. L'estudi inclou unes 6.000 persones, entre residents i treballadors, d'un total de 69 residències de gent gran, tant públiques com privades, de l'àrea d'influència de l'hospital, i es va fer entre el 10 i el 24 d'abril. Els resultats indiquen que gairebé un 24% de residents i un 15% de treballadors eren positius, però que més de la meitat d'aquests no tenien símptomes. L'estudi conclou que el cribratge basat en símptomes és «insuficient» per detectar tots els casos en aquests centres.\nEls investigadors van analitzar la presència de símptomes relacionats amb la covid-19 i els resultats de tests PCR en 3.214 residents i 2.655 treballadors dels centres. Les dades, amb un 23,9% de residents i un 15,2% de treballadors positius, mostren una transmissió «molt elevada» del virus en aquests centres. Vall d'Hebron considera que aquesta transmissió es veia «especialment afavorida» per les característiques pròpies de les residències, com ara habitacions i banys compartits, espais comuns i la convivència de persones dependents que requereixen molta atenció.\nTambé es va analitzar la presència dels símptomes en els 14 dies previs a la realització de les prova diagnòstica. D'aquesta manera, van descobrir que el 69,7% dels residents i el 55,8 % dels treballadors infectats eren asimptomàtics. No havien presentat febre ni problemes respiratoris en els dies previs. Campins, però, ha reconegut que hi pot haver un «biaix» en la dada del 70% d'asimptomàtics entre pacients, ja que és difícil determinar símptomes específics que no siguin febre o tos en pacients, per exemple, amb demència.\nDurant les setmanes que es va fer l'estudi es van fer entre 300 i 500 proves PCR diàries i el laboratori de microbiologia de Vall d'Hebron tenia els resultats en un «temps rècord» de 24 hores. Segons Campins, això permetia «fer una intervenció l'endemà» i prendre mesures en base als resultats que anaven coneixent.\nCampins ha explicat que els resultats de l'estudi són «molt positius» per prevenir el coronavirus a les residències i que l'elevat percentatge d'asimptomàtics els va «sorprendre». Aquesta dada els va portar a fer un canvi en els protocols a aplicar als geriàtrics, passant a fer proves a tothom que està en una residència. «Si volem tallar la transmissió, hem de fer actuacions molt ràpides i tenir en compte tothom, no només els simptomàtics», ha dit.\nPer la seva banda, el cap del Servei de Malalties Infeccions de l'hospital, Benito Almirante, s'ha mostrat convençut que actualment el percentatge d'asimptomàtics entre la població general dels que estan infectats és major del 50%. «Avui, la meitat de les persones que tenen una PCR positiva no tenen cap símptoma», ha dit. A més, ha explicat que els que sí en tenen són majoritàriament gent jove que no té una altra malaltia, de manera que són pacients lleus. De fet, Almirante ha assegurat que els ingressos a l'hospital per covid-19 en les últimes setmanes «ha caigut pràcticament a zero».\nLa cap del Servei de Medicina Preventiva i Epidemiologia ha remarcat que una persona asimptomàtica de coronavirus també transmet el virus, tot i que el temps sigui menors, d'entre 5 i 6 dies. La càrrega viral és «diferent» que la d'una persona que hagi hagut d'ingressar en una UCI, però també transmeten el virus, ha remarcat.\nTelefónica millora la cobertura a la Canonja, ...\nComenta el contingut : El 70% dels usuaris de residències infectats de covid-19 són asimptomàtics


L'estació d'esquí nòrdic de Tuixent - La Vansa, a través de l'agència de viatges VILÀ BETRIU ofereix unes estades combinades d'esquí, activitats culturals i activitats lúdiques adreçades a escoles i instituts.\nLes estades d'esquí nòrdic a l'estació inclouen:\nTres hores diàries d’esquí, amb professors titulats.\nLloguer de material. (esquís, botes, bastons).\nForfait de cada dia\nAssegurança de pistes\nAllotjaments + pensió completa (Cal Cortina o Alberg Mirador )\nA més amb el servei d'autocars de l'agència de viatges VILÀ BETRIU us oferim: Autocar anada i tornada des del vostre centre escolar + trasllat des del poble de Tuixent fins a les pistes d’esquí cada dia.\n*No inclou el menjar del primer dia i en els viatges d’un sol dia no està inclòs l’autocar.\nCOMBINA LES ESTADES D’ESQUÍ AMB ACTIVITATS CULTURALS I LÚDIQUES!!\nAquestes estades d'esquí nòrdic es poden combinar amb activitats culturals i lúdiques al poble de Tuixent.\nTaller d'herbes remeieres + visita al Museu de les Trementinaires\nTaller d'Iglús i sortida amb raquetes de neu\ni més activitats per...\nPer a més informació, possi’s en contacte amb nosaltres a la nostra oficina a Organyà o bé al telèfon: 973 38 30 58 o correus: viatges@vilabetriu.com - autocars@vilabetriu.com


Lluís Asmarats, vicepresident de Fundació Barcelona Salut; Pilar Díaz, alcaldessa d’Esplugues; Cristina Gonzàlez, representant de L’Obra Social “la Caixa”.\nEsplugues, 7 de novembre de 2017.- Els mercats municipals d’ Esplugues tenen instal·lats ja un desfibril·lador portàtil de darrera generació gràcies a una iniciativa impulsada per la Fundació Barcelona Salut, l’Ajuntament d’ Esplugues, la Diputació de Barcelona, i que compta amb la col·laboració de l’Obra Social “la Caixa”.\nEn el projecte “A Esplugues, mercats cardioprotegits”, els desfibril·ladors s’han instal·lat en llocs de màxima visibilitat i accessibilitat per tal de cardioprotegir tota l’àrea comercial i rodalies. D’aquesta manera, Esplugues es converteix en la vuitena ciutat de Catalunya amb els seus mercats dotats d’aquests dispositius de darrera generació, a disposició de qualsevol persona davant d’una necessitat terapèutica. Pilar Díaz, alcaldessa d’Esplugues remarcava que “és una molt bona notícia la instal·lació dels desfibril·ladors i una consolidació de la feina feta”. Però a més, anunciava que “volem seguir apostant i poder incloure les farmàcies de la nostra ciutat al projecte de cardioprotecció”.\nEl programa de cardioprotecció “Barcelona, territori cardioprotegit” que es va iniciar fa tres anys a la ciutat de Barcelona compta amb el recolzament del Departament de Salut de la Generalitat, el SEM i diferents col·lectius professionals, entre ells el Col·legi de Farmacèutics de Barcelona i l’Associació de Farmàcies de Barcelona. Darrerament la Fundació Barcelona Salut ha signat un acord amb la Diputació de Barcelona per estendre la cardioprotecció a tots els mercats municipals de la província. Aquesta iniciativa compta amb el suport de l’Obra Social “la Caixa”.\nL’enfermetat cardiovascular, molt present en la societat\nEl doctor Luis Asmarats, vicepresident de la Fundació Barcelona Salut (FBS) ha remarcat que “aquests desfibril·ladors són sens dubte els dispositius d’última generació que permeten reanimar a una persona que hagi patit una mort sobtada fins a l’arribada dels serveis d’emergència”. Així, ha volgut animar a tots els ciutadans a que els utilitzin en cas de necessitat ja que són “fàcils d’utilitzar per a qualsevol persona, encara que no disposi dels mínims coneixements sanitaris, sense cap tipus de responsabilitat per al ciutadà que ha fet ús de l’aparell per a reanimar a un afectat”.\nA Catalunya, una de cada quatre persones (unes 3.500) mor a causa d’una malaltia del cor. Poden afectar tothom, tan homes com dones, i a qualsevol edat: des de nadons fins a gent gran. Les malalties del cor són la primera causa d’ingrés hospitalari i fan perdre molta qualitat de vida a les persones que en són víctimes. La mort sobtada causa cada any més de 3.000 morts a Catalunya, dinou vegades superiors a les produïdes per accident de circulació. El desfibril·lador automàtic és un dispositiu de fàcil utilització que només actua en cas de necessitat i que pot ser aplicat per qualsevol persona tot i que no tingui coneixements sanitaris.\nAquesta iniciativa de salut pública ha estat principalment impulsada per la Fundació Barcelona Salut (FBS), entitat sense ànim de lucre, fundada per 25 reputats metges i investigadors (www.barcelonasalut.es). La fundació realitza diferents projectes en l’àmbit de la investigació i de la divulgació amb l’objectiu de promoure els hàbits de vida saludables i el major coneixement de la salut entre els ciutadans.\nLa col·laboració de l’obra social “la Caixa”\nL’Obra Social “la Caixa” és part implicada en el projecte “Barcelona, territori cardioprotegit” on Cristina Gonzàlez, directora Comercial de Barcelona província destaca que “va ser una decisió molt encertada sumar-nos al projecte ja que té la potestat de salvar vides i és útil per a la societat”. D’aquesta manera, l’Obra Social “la Caixa” referma el seu compromís amb el programa perquè “va de la mà amb els valors fundacionals de l’Obra Social “la Caixa” i CaixaBank, i hi seguirem col·laborant”.